|  |  |
| --- | --- |
| POGODBA DRSI št. 2431-22-300091 |  |
| POGODBA izvajalca št.………………………………. |  |

**Republika Slovenija, Ministrstvo za infrastrukturo, Direkcija RS za infrastrukturo,** Tržaška 19, 1000 Ljubljana z davčno številko SI75827735, matično številko 5300177000, ki jo zastopa direktorica Ljiljana Herga, univ. dipl. inž. geol. (v nadaljevanju: naročnik)

in

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** z davčno številko \_\_\_\_\_\_\_\_, matično številko \_\_\_\_\_\_\_\_, ki ga zastopa direktor \_\_\_\_\_\_\_\_\_\_\_\_\_\_\_\_\_ (v nadaljevanju: izvajalec)

skleneta

**POGODBO O IZVEDBI JAVNEGA NAROČILA**

za

**Izdelavo strokovnih podlag, pobude/DIIP in analize smernic za državno prostorsko načrtovanje nadgradnje Ljubljanskega železniškega vozlišča**

 **I. UVODNI DOLOČBI**

1. *člen*

Pogodbeni stranki uvodoma ugotavljata, da je bil izvajalec izbran v skladu z določili veljavnega Zakona o javnem naročanju po odprtem postopku na podlagi odločitve naročnika št. \_\_\_\_\_\_\_\_ z dne \_\_\_\_\_\_\_\_\_\_.

1. *člen*

Pogodbene stranke soglašajo, da bodo morebitne osebne podatke varovali in obdelovali v skladu z določili Zakona o varstvu osebnih podatkov (Uradni list RS, št. 94/07 – uradno prečiščeno besedilo) in Uredbe EU 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (splošna uredba o varstvu podatkov) (Uradni list RS, št. 119, 4. 5. 2016 str. 1-88).

**II. PREDMET POGODBE**

1. *člen*

Predmet pogodbe je Izdelava strokovnih podlag, Pobude/DIIP in analize smernic za državno prostorsko načrtovanje nadgradnje Ljubljanskega železniškega vozlišča.

Podrobnejši opis del je razviden iz projektne naloge in ponudbenega predračuna, ki sta sestavni del pogodbene dokumentacije.

**III. VREDNOST POGODBENIH DEL**

1. *člen*

Vrednost pogodbenih del iz 3. člena te pogodbe znaša:

**brez** davka na dodano vrednost \_\_\_\_\_\_\_\_\_\_\_\_\_\_\_\_\_\_\_\_ EUR

in **z** davkom na dodano vrednost \_\_\_\_\_\_\_\_\_\_\_\_\_\_\_\_\_\_\_ EUR,

(z besedo …………………………………………………………………..………... 00/100)

od tega DDV \_\_\_\_\_\_\_\_\_\_\_\_\_\_\_\_\_ EUR.

Pogodbene cene se valorizirajo v skladu z določili Pravilnika o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja (Ur. l. RS, št. 1/04), z upoštevanjem povprečnega indeksa cen življenjskih potrebščin, ki ga izračunava in objavlja Statistični urad Republike Slovenije.

Valorizacija se prizna na predlog izvajalca.

Ponudba izvajalca z vso pripadajočo dokumentacijo je sestavni del te pogodbe.

**IV. ROK DOKONČANJA DEL**

1. *člen*

Izvajalec se obvezuje, da bo začel izvajanje prevzetih del takoj po uvedbi v delo. Končni rok za izvedbo naloge je 36 mesecev od uvedbe v delo oz. do sprejema Sklepa o izvedbi DPN na Vladi RS.

Predmetna naloga se bo izvajala po fazah. Roki izdelave posameznih faz so naslednji:

|  |  |  |
| --- | --- | --- |
|  | **aktivnosti** | **roki** |
|  | Priprava terminskega plana in vsebinskega koncepta izvedbe naloge | 30 dni od uvedbe v delo |
|  | Elaborat analize stanja obstoječega LŽV in analiza predhodno izdelane dokumentacije | 90 dni od uvedbe v delo |
|  | Priprava in preveritev konceptov zasnove LŽV, primerjava in predlog izbora najustreznejše zasnove (koncepta) LŽV (po vseh kriterijih) | 360 dni od uvedbe v delo |
|  | Izdelava elaborata izvedljivih rešitev znotraj predlaganega koncepta LŽV  | 450 dni od uvedbe v delo |
|  | Izdelava pobude/DIIP | 510 dni od uvedbe v delo |
|  | Izdelava analize smernic inpriprava izhodišč za fazo ŠV in DPN | 120 dni od zaključka javne objave pobude |
|  | Dopolnitve rešitev na podlagi pridobljenih smernic NUP | 120 dni od zaključka javne objave pobude |
|  | Sodelovanje pri pripravi gradiva za vlado | do sprejema sklepa o izvedbi DPN |
|  | Oddaja končnih izvodov | 15 dni po pozivu naročnika |

Rok dokončanja vseh del pomeni uspešno opravljen prevzem vseh del s strani naročnika ob podpisu prevzemnega zapisnika.

**V. OBVEZNOSTI NAROČNIKA**

1. *člen*

Obveznosti naročnika so:

|  |  |
| --- | --- |
|  | * da bo izvajalcu izročil vso razpoložljivo dokumentacijo potrebno za izvršitev pogodbenih del,
 |
|  | * da bo tekoče spremljal in nadziral aktivnosti izvajalca,
* da bo v pogodbenem roku izvedel plačila izvajalcu.
 |

**VI. OBVEZNOSTI IZVAJALCA**

1. *člen*

Izvajalec se obvezuje:

* da bo prevzete pogodbene obveznosti izvedel skladno s projektno nalogo naročnika, strokovno pravilno, po vseh sodobnih izsledkih znanosti in stroke, vestno in kvalitetno, v skladu z vsemi veljavnimi tehničnimi predpisi, standardi in direktivami, ob sodelovanju z naročnikom in ob upoštevanju njegovih ekonomskih in tehničnih pogojev;
* da odgovarja naročniku za vsako škodo, ki bi mu nastala kot posledica izvajalčevega nestrokovnega ali nepravočasnega ravnanja;
* da bo dela izvajal s strokovnim kadrom, ki je naveden v tej pogodbi;
* da bo izvajal dela v skladu z določili te pogodbe ter navodili naročnika;
* da bo sodeloval z vsemi deležniki, naročnikom, inženirjem, ministrstvi, drugimi izdelovalci strokovnih podlag in drugih gradiv, lokalnimi skupnostmi, nosilci urejanja prostora;
* izdelovalec mora sodelovati z izdelovalci projektov, ki so v teku na območju LUR s ciljem uskladitve navezav/povezav s preostalimi progami;
* ŽOLP 1 in ŽOLP 2
* priprava DPN za nadgradnjo gorenjske proge na odseku LJ-KR-Jesenice-d.m.
* priprava DPN za nadgradnjo kamniške proge na odseku Ljubljana-Kamnik
* priprava DPN za nadgradnjo dolenjske proge na odseku Grosuplje- Ljubljana
* priprava DPN za nadgradnjo proge Zidani most-Ljubljana
* nadgradnja primorske proge v okviru VDJK
* izdelave strokovnih podlag za konkurenčne proge (proge visokih hitrosti)
* da bo takoj pisno opozoril naročnika na okoliščine, ki bi lahko otežile ali onemogočile kvalitetno in pravilno izvedbo del;
* da bo strokovno odpravil vse morebitne napake v zvezi s pogodbeno dogovorjenimi deli;
* da bo štel celotno dokumentacijo kot poslovno tajnost in jo uporabljal izključno za izvedbo pogodbenih del ter je ne bo brez soglasja naročnika razmnoževal in nudil tretjim osebam na vpogled, kar velja tudi za čas po dokončanju pogodbenih del;
* da bo izročil naročniku po izvedenih delih vso tehnično dokumentacijo, ki se nanaša na izvedena dela;
* da bo predložil finančno zavarovanje za dobro izvedbo pogodbenih obveznosti;
* da bo sam pridobil vse potrebne vhodne podatke, tudi tiste podatke, ki so plačljivi;
* da bo naročniku in njegovemu inženirju kadarkoli omogočil vpogled v izvajanje pogodbenih del in upošteval njegova navodila o posameznih vprašanjih ter tako naročniku omogočil ustrezen nadzor nad izvajanjem pogodbe;
* da bo izdelal mesečno poročilo, v katerem bo predstavil izvedene aktivnosti pri realizaciji prevzete naloge, aktivnosti, ki so v teku, ter morebitne težave skupaj s predlaganimi ukrepi za odpravo le teh. Poročila, ki jih bo potrdil inženir, so osnova za obračun izvedenih del;
* da bo upošteval naročnikovo pravico dajati izvajalcu med izdelavo naloge dodatna navodila, ki jih bo moral upoštevati, ne da bi imel pravico do dodatne cene, če taka navodila ne bodo bistveno vplivala na obseg naloge;
* da bo celotno dokumentacijo in vmesna poročila izdelal na način in v številu izvodov, kot je opredeljeno v Projektni nalogi;
* da bo zagotavljal komunikacijo v slovenskem jeziku in izdelal dokumentacijo v slovenskem jeziku.

Pri korespondenci z naročnikom v zvezi s to nalogo, se na prvi strani dopisa, v zgornjem desnem kotu navede naročnikovo številko zadeve in številko pogodbe.

1. *člen*

Podatki o posameznem podizvajalcu so navedeni v prilogi te pogodbe za vsakega podizvajalca in so sestavni del te pogodbe.

Soglasje/a podizvajalca/ev na podlagi katerega naročnik namesto glavnega izvajalca poravna podizvajalčevo terjatev do glavnega izvajalca in zahteva/e podizvajalca/ev za neposredno plačilo, so priloga te pogodbe.

Izvajalec s podpisom te pogodbe pooblašča naročnika, da le ta na podlagi s strani izvajalca potrjenega računa oziroma situacije neposredno plačuje podizvajalcu/-em, ki je/so predložil/-i zahtevo za neposredno plačilo.

Izvajalec mora k svoji situaciji obvezno priložiti z njegove strani potrjene račune oz. situacije tistih podizvajalcev, ki so zahtevali neposredno plačilo.

Izvajalec mora naročnika obvestiti o vseh morebitnih spremembah informacij iz drugega odstavka 94. člena ZJN-3 in poslati informacije o novih podizvajalcih, ki jih namerava naknadno vključiti v izvajanje del in sicer najkasneje v petih dneh po spremembi.

Za vse podizvajalce, ki jih izvajalec ni navedel v ponudbi, mora naročniku posredovati predlog za vključitev podizvajalca v izvajanje del, v katerem mora navesti razlog, zaradi katerega je prišlo do potrebe po vključitvi podizvajalca v izvajanje del in ga vsebinsko utemeljiti in predlogu priložiti dokumente o izpolnjevanju pogojev iz določb razpisne dokumentacije, ter podatke in dokumente v skladu z veljavnim Zakonom o javnem naročanju. Predlogu mora biti predložena vsa dokumentacija, ki bo izkazovala izpolnjevanje navedenih pogojev.

Naročnik bo o predlogu za vključitev novega podizvajalca odločil in izdal soglasje ali zavrnitev. Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena veljavnega Zakona o javnem naročanju. Naročnik lahko zavrne predlog za vključitev novega podizvajalca tudi, če bi to lahko vplivalo na nemoteno izvajanje ali dokončanje del. Naročnik mora o morebitni zavrnitvi novega podizvajalca obvestiti izvajalca.

Če podizvajalci niso pisno zahtevali neposrednih plačil, mora izvajalec naročniku najpozneje v 60 dneh od plačila končne situacije poslati svojo pisno izjavo in pisne izjave vseh podizvajalcev, ki niso bili neposredno plačani, da je podizvajalec prejel plačilo za izvedene gradnje ali storitve oziroma dobavljeno blago, neposredno povezano s predmetom javnega naročila.

Imenovanje novega podizvajalca, izvajalca ne odvezuje njegovih odgovornosti prevzetih s to pogodbo in še naprej sam in v celoti odgovarja za kvalitetno in pravočasno izvedbo pogodbenih del.

**VII. FINANČNO ZAVAROVANJE**

1. *člen*

Izvajalec mora najkasneje v roku 15 delovnih dni od prejema sklenjene pogodbe naročniku izročiti finančno zavarovanje za dobro izvedbo pogodbenih obveznosti v višini 5 % pogodbene vrednosti z DDV, v obliki bančne garancije ali kavcijskega zavarovanja, skladno z vzorcem iz razpisne dokumentacije, z veljavnostjo še najmanj 30 dni po izteku pogodbenega roka.

**VIII. NAČIN OBRAČUNAVANJA IN PLAČEVANJA OPRAVLJENIH DEL**

1. *člen*

Izvajalec bo obračunaval opravljena dela naročniku mesečno na podlagi izstavljenih računov sorazmerno glede na obseg izvedenih del.

Do izdaje potrdila o prevzemu, izdanega izvajalcu, sme izvajalec obračunati največ 90% vrednosti pogodbenih del, preostalih 10% pa sme izvajalec obračunati šele po izdaji potrdila o prevzemu.

Predvidena struktura izplačil glede na opravljeno delo po zaključenih gradivih:

1. **del** **– največ 30%** vrednosti pogodbe. Po zaključenih gradivih oz. elaboratih:
* Analiza stanja in dokumentacije
* SP s področja prometa – 1. del
* SP s področja prometne tehnologije – 1. del
* Gradbeno tehnični elaborat – 1. del
* SP s področja prostora – 1. del
* SP s področja okolja – 1. del
* Elaborat investicijske in ekonomske upravičenost - 1. del
* Elaborat družbene sprejemljivosti – 1. del
* Primerjava in predlog izbora koncepta LŽV
1. **del** – **največ 60%** vrednosti pogodbe. Po zaključenih gradivih oz. elaboratih:
* Podrobnejši prikaz izbranega koncepta in opis možnih rešitev
* SP s področja prometa – 2. del
* SP s področja prometne tehnologije – 2. del
* Gradbeno tehnični elaborat – 2. del
* Geološko geomehanski in Hidrogeološki elaborat
* SP s področja prostora – 2. del
* SP s področja okolja – 2. del
* Elaborat investicijske in ekonomske upravičenost - 2. del
* Elaborat družbene sprejemljivosti – 2. del
* Primerjava in predlog najustreznejše projektne rešitve znotraj predlaganega koncepta LŽV
1. **del – najmanj 10%** vrednosti pogodbe. Po izdelavi posameznih elaboratov oz. pridobitvi Sklepa o izdelavi DPN.
* Izdelava pobude
* Analiza smernic, morebitna dopolnitev in usmeritve za ŠV/DPN
* Priprava končnih izvodov
* Pridobitev Sklepa o izdelavi DPN
1. *člen*

Izvajalec je dolžan dostaviti račun v roku pet (5) dni po opravljenem delu oz. do 5. v mesecu za pretekli mesec. Naročnik je dolžan račun v roku 15 dni po prejemu potrditi oziroma zavrniti. Če naročnik v roku 15 dni računa ne potrdi niti ne zavrne, se po preteku tega roka šteje, da sta račun potrjen. Rok plačila je 30. dan, pri čemer začne teči plačilni rok naslednji dan po prejemu računa, ki je podlaga za izplačilo.

Izvajalec je dolžan skupaj z računom dostaviti tudi poročilo, kjer so opisana dela, ki so zajeta v mesečnem računu. Hkrati bo izvajalec kopijo računa vključno s poročilom dostavil tudi inženirju.

V skladu z zakonodajo o opravljanju plačilnih storitev za proračunske uporabnike je izvajalec dolžan naročniku izdajati račune izključno v elektronski obliki (e-račun), naročnik pa prejemati e-račun preko aplikacije UJPnet.

Odstopanje od predvidene dinamike plačil, ki bi nastalo kot posledica spremembe sprejetega proračuna Republike Slovenije skladno z Zakonom o izvrševanju proračuna RS (ZIPRS), bosta naročnik in izvajalec uskladila z aneksom k veljavni pogodbi.

**IX. POGODBENA KAZEN**

1. *člen*

Za vsak dan zamude rokov za dokončanje del iz 5. člena te pogodbe bo izvajalec plačal naročniku pogodbeno kazen v višini 2 ‰ (dva promila) od vrednosti pogodbenih del brez DDV, vendar največ 10 % (deset odstotkov) od vrednosti pogodbenih del brez DDV.

Pogodbena kazen se obračuna s končnim obračunom.

Naročnik in izvajalec soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavljal po splošnih načelih odškodninske odgovornosti neodvisno od uveljavljanja pogodbene kazni.

**X. POOBLAŠČENI PREDSTAVNIK, STROKOVNI NADZOR IN STROKOVNI KADER**

1. *člen*

Pooblaščeni predstavnik naročnika – vodja projekta: \_\_\_\_\_\_\_\_\_\_\_\_\_\_\_

Za strokovni nadzor naročnik pooblašča predstavnika inženirja: \_\_\_\_\_\_\_\_\_\_\_\_\_\_\_\_\_\_\_\_\_

Izvajalec je dolžan vso pisno korespondenco pošiljati naročniku in inženirju.

Predstavnik naročnika oz. inženirja se lahko zamenja s pisnim obvestilom nasprotni pogodbeni stranki, za kar ni treba sklepati aneksa k tej pogodbi.

Strokovnjak s področja prostorskega načrtovanja, ki je hkrati vodja-koordinator delovne skupine:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Strokovnjak s področja prostora za izdelavo strokovnih podlag s področja prostorskega razvoja (sodelavec vodje-koordinatorja delovne skupine):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Strokovnjak s področja prometa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Strokovnjak za tehnologijo železniškega prometa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Strokovnjak s področja projektiranja železniške infrastrukture - vodja izdelave GTE: \_\_\_\_\_\_\_\_\_\_\_\_\_\_\_\_

Strokovnjak s področja projektiranja tirnih naprav: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Strokovnjak s področja projektiranja predorov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Strokovnjak s področja projektiranja cest: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Strokovnjak s področja projektiranja premostitvenih objektov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Strokovnjak s področja geologije in geotehnike: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Strokovnjak s področja hidrogeologije: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Strokovnjak za okolje (vodja izdelave strokovnih podlag za okolje): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Strokovnjak s področja hrupa in vibracij: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Strokovnjak s področja ekonomike oziroma priprave investicijske dokumentacije in ocene investicije:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zamenjava strokovnjakov izvajalca iz predhodnega odstavka je dopustna le na podlagi predhodno pridobljenega pisnega soglasja naročnika, za kar ni treba sklepati aneksa k tej pogodbi. Predlagani strokovnjak mora izpolnjevati enake pogoje, kot so bili določeni v razpisni dokumentaciji za predmetno javno naročilo.

**XI. PRAVICE INTELEKTUALNE LASTNINE**

1. *člen*

Na vseh avtorskih delih, ki jih izvajalec izdela sam, ali da izdelati za naročnika po tej pogodbi, pridobi naročnik vse materialne avtorske pravice in druge pravice avtorja, kot je določeno v tem členu. Glede na to, da je izvajalec pravna oseba, izvajalec naročniku izrecno zagotavlja, da bo od vseh avtorjev oz. soavtorjev, ki bodo izdelovali oziroma sodelovali pri izdelavi avtorskih del, ki so predmet te pogodbe, pridobili vse materialne avtorske pravice in druge pravice avtorjev ter jih nato skladno z določili te pogodbe prenesel naprej na naročnika. Za vse materialne avtorske pravice in druge pravice avtorjev se šteje, da so v skladu z določili te pogodbe preneseni na naročnika v trenutku, ko jih pridobi izvajalec.

V skladu z določili tega člena izvajalec na naročnika izključno prenaša vse materialne avtorske pravice in druge pravice avtorja (na vseh avtorskih delih, ki nastanejo zaradi izpolnitve te pogodbe oz. v zvezi s to pogodbo), zlasti pa naslednje pravice:

* pravico reproduciranja,
* pravico distribuiranja,
* pravico javnega izvajanja,
* pravico javnega prenašanja,
* pravico javnega prikazovanja,
* pravico dajanja na voljo javnosti,
* pravico predelave,
* pravico uporabe v predelani obliki,
* pravico dostopa in izročitve.

Izvajalec in naročnik soglašata, da lahko naročnik materialne avtorske pravice ali druge pravice avtorja, ki jih je pridobil po tej pogodbi, prenese naprej na tretje osebe.

Moralne avtorske pravice ostanejo avtorju skladno z Zakonom o avtorskih in sorodnih pravicah.

V izogib dvomom pogodbeni stranki določata, da skupna pogodbena cena za izvedbo del, ki so predmet te pogodbe, in je navedena v 4. členu te pogodbe, že vsebuje znesek avtorskega honorarja. Skladno z navedenim za prenos materialnih avtorskih pravic in drugih pravic avtorja po tej pogodbi naročnik izvajalcu torej ne dolguje dodatnega plačila.

**XII. REŠEVANJE SPOROV**

1. *člen*

Morebitne spore v zvezi z izvajanjem te pogodbe bosta pogodbeni stranki reševali sporazumno. Če spornega vprašanja ne bo možno rešiti sporazumno, lahko vsaka pogodbena stranka sproži spor pri stvarno pristojnem sodišču v Ljubljani.

**XIII. ODSTOP OD POGODBE**

1. *člen*

Katerakoli od pogodbenih strank lahko, zaradi kršitev pogodbenih obveznosti s strani nasprotne stranke, če kršitve ne prenehajo po pisnem opominu, odstopi od pogodbe. V primeru odstopa sta pogodbeni stranki dolžni poravnati medsebojne obveznosti iz te pogodbe.

Naročnik lahko s pisnim obvestilom, ki ga pošlje izvajalcu, odstopi od pogodbe, ne da bi s tem omejeval druge pravice ali pravna sredstva, ki jih ima na voljo, če:

* izvajalec bankrotira ali postane insolventen, če je proti njemu izdan sodni nalog za plačilo dolgov, če je v prisilni poravnavi, če je kot pravna oseba sprejel sklep o zapiranju gospodarske družbe (razen prostovoljne likvidacije zaradi združevanja ali prestrukturiranja), če je imenovan stečajni upravitelj na kateri koli del njegovega podjetja ali sredstev ali če izvajalec sproži oziroma se proti njemu sproži podobno dejanje kot rezultat dolga,
* izvajalec prenese pogodbo ali katerokoli pravico ali interes, ki izvira iz pogodbe, brez soglasja naročnika,
* izvajalec odstopi od pogodbe ali jo preneha izvajati,
* izvajalec ni takoj začel izvajati del, ki so predmet pogodbe, ne da bi imel utemeljen razlog za to, ali jih je ustavil za dlje kakor 30 dni po prejemu pisnega naloga naročnika, naj jih nadaljuje;
* izvajalec večkrat ne izvaja del v skladu s pogodbo ali večkrat ne izpolni svojih obveznosti v skladu s pogodbo ali večkrat spregleda svoje obveznosti v skladu s pogodbo brez upravičenega razloga.

Naročnik lahko s pisnim obvestilom, ki ga pošlje izvajalcu, odstopi od pogodbe, v kolikor nastanejo razmere, ki ne zagotavljajo nadaljnje upravičenosti izvedbe predmeta pogodbe oz. nastopi situacija iz predhodnega odstavka. Pri tem je dolžan izvajalcu povrniti vse do prejema obvestila nastale upravičene stroške, brez kakršnekoli škode.

1. člen

Med veljavnostjo te pogodbe lahko naročnik, ne glede na določbe zakona, ki ureja obligacijska razmerja, odstopi od pogodbe v naslednjih okoliščinah:

* + javno naročilo je bilo bistveno spremenjeno, kar terja nov postopek javnega naročanja,
	+ v času oddaje javnega naročila je bil izvajalec v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja,
	+ zaradi hudih kršitev obveznosti iz PEU, PDEU in ZJN-3, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu.

Naročnik si pridržuje pravico, da odstopi od izvedbe pogodbe, iz razlogov Zakona o izvrševanju proračuna Republike Slovenije, kadar sredstva za izvedbo pogodbenih obveznosti niso več zagotovljena.

Naročnik je izvajalcu, v primeru odstopa od pogodbe po tem členu, dolžan plačati samo vsa (v skladu s pogodbo) do tedaj izvršena dela, brez kakršnekoli škode.

**XIV. KONČNE DOLOČBE**

1. *člen*

Pogodba je nična, če kdo v imenu ali na račun izvajalca predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla,
* za sklenitev posla pod ugodnejšimi pogoji,
* za opustitev dolžnega nadzora nad izvajanjem pogodbenih obveznosti,
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

Pogodba je nična, če je sklenjena s subjektom, v katerem je naročnikov funkcionar ali njegov družinski član

* udeležen kot poslovodja, član poslovodstva ali zakoniti zastopnik,
* neposredno ali preko drugih pravnih oseb v več kot 5 % deležu udeležen pri ustanoviteljskih pravicah, upravljanju ali kapitalu.

*19. člen*

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

-        če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
-        če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
 o        plačilom za delo,
 o        delovnim časom,
 o        počitki,
 o        opravljanjem dela na podlagi pogodb civilnega prava kljub obstoju elementov delovnega

 razmerja ali v zvezi z zaposlovanjem na črno
in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

Ne glede na prejšnji odstavek se ta pogodba ne razveže, če bi razveza pogodbe naročniku povzročila nesorazmerne stroške ali bistvene težave pri nemoteni izvedbi gradnje ali nesorazmerno časovno zamudo in pod pogojem, da naročnik izvajalca najkasneje v 20. dneh od seznanitve s kršitvijo obvesti, da se pogodba ne razveže.

Če naročnik izvajalca najkasneje v 20. dneh od seznanitve s kršitvijo ne obvesti, da se pogodba ne razveže in če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

V primeru, da naročnik v roku 30 dni od seznanitve s kršitvijo začne novi postopek javnega naročila se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

*20. člen*

V primeru predčasnega prenehanja pogodbe zaradi vzrokov iz prejšnjega člena, naročnik plača izvajalcu izvršena dela, istočasno pa ima pravico obračunati izvajalcu od situacij plačilo za storjeno škodo zaradi neizpolnjevanja pogodbenih obveznosti in unovčiti dano zavarovanje za dobro izvedbo pogodbenih obveznosti. V primeru, da škode ni možno ugotoviti, se ta obračuna v višini 10 % od pogodbene vrednosti.

*21. člen*

Pogodba je sklenjena pod odložnim pogojem in sicer mora izvajalec za izpolnitev pogoja v roku 15 delovnih dni od prejema sklenjene pogodbe predložiti naročniku zavarovanje za dobro izvedbo pogodbenih obveznosti.

Če izvajalec ne bo izpolnil obveznosti iz prvega odstavka tega člena, se šteje, da pogodba ni bila sklenjena, naročnik pa bo unovčil finančno zavarovanje za resnost ponudbe, v nasprotnem primeru, ob izpolnitvi pogoja iz prvega odstavka tega člena, pa pogodba učinkuje od dneva sklenitve pogodbe.

Kot datum sklenitve pogodbe se šteje datum zadnjega podpisa pogodbenih strank.

*22. člen*

Ta pogodba je napisana v petih enakih izvodih od katerih prejme izvajalec en izvod naročnik pa štiri izvode.

Priloge:

- ponudba št. \_\_\_\_\_\_\_\_\_\_\_\_ z dne \_\_\_\_\_\_\_\_\_ s ponudbenim predračunom,

- podatki o podizvajalcu (\_\_\_ kom),

- zahteve za neposredna plačila in soglasja podizvajalcev (\_\_\_ kom).

|  |  |
| --- | --- |
| **IZVAJALEC:** | **NAROČNIK:** |
|  | REPUBLIKA SLOVENIJA |
|  | Ministrstvo za infrastrukturo |
|  | Direkcija RS za infrastrukturo |
|  | Ljiljana Herga, univ. dipl. inž. geol.  |
|  | Direktorica |

|  |  |
| --- | --- |
| ………………………, dne ………………… | Ljubljana, dne ............................................. |